Държавен вестник, бр. 100, 2010 г., стр. 63

БРОЙ  100	
Д Ъ Р Ж А В Е Н  В Е С Т Н И К 	
СТР.  63  
Чл. 23. Ръководителите на съответната 
структура, командващите/командирите/на­
чалниците на командването (щабовете), на 
самостоятелните военни формирования и на 
структурите на пряко подчинение на министъ­
ра на отбраната отказват пълно или частично 
предоставяне на данни на лицето, за което 
те се отнасят, когато от това би възникнала 
опасност за отбраната и националната сигур­
ност или за защитата на класифицираната 
информация. Отказът не се мотивира, като 
се посочва само правното основание.
Раздел VII
Предоставяне на лични данни от Регистъра 
на военнослужещите на други длъжностни 
или трети лица 
Чл. 24. (1) Освен ръководителите на съот­
ветната структура, командващите/командири­
те/началниците на командването (щабовете), 
на самостоятелните военни формирования 
и на структурите на пряко подчинение на 
министъра на отбраната и обработващите 
достъп до личните данни в Регистъра на во­
еннослужещите имат:
1. лицата, пряко ангажирани с оформяне 
и/или проверка законосъобразността на до­
кументите;
2. лицата, осъществяващи технически 
счетоводни операции по обработка докумен­
тите, свързани с възнагражденията на личния 
състав; 
3. непосредственият командир/началник 
или ръководителят на административната 
структура на военнослужещия.
(2) Обработващият е длъжен да осигури 
достъп на лицата по ал. 1 до личните данни 
в касаещия ги обем.
Чл. 25. (1) Никое длъжностно или трето 
лице няма право на достъп до личните дан­
ни на военнослужещите, освен ако достъпът 
е изискван по надлежен път от органите на 
съдебната власт и други държавни органи.
(2) Органите по ал. 1 изискват справки за 
лични данни на военнослужещите и цивилните 
служители писмено, с изрично искане, отпра­
вено до командира/началника на поделението. 
Чл. 26. Решението за предоставяне или 
отказване достъп до лични данни за съот­
ветното лице се съобщава на третите лица в 
14-дневен срок считано от датата на завеждане 
на заявлението или искането в регистратурата 
на военното формирование.
Г л а в а  т р е т а
УПРАВЛЕНИЕ НА ОБРАБОТКАТА НА 
ЛИЧНИ ДАННИ
Раздел I
Задължения на длъжностни лица
Чл. 27. Длъжностните лица, обработващи 
Регистъра на военнослужещите, отговарят за:
1. законосъобразността при обработката 
на личните данни;
2. правилното съхранение, верността и 
пълнотата на личните данни;
3. предоставянето на личните данни от 
Регистъра на военнослужещите;
4. контрола на достъпа;
5. заличаването на личните данни.
Раздел II
Предоставяне на достъп до лични данни
Чл. 28. (1) За работа с подсистема „Витоша“ 
на Автоматизираната система за управление 
на човешките ресурси се предоставят персо­
нално потребителско име и парола за достъп, 
които осигуряват достъп до мрежата.
(2) Потребителското име и паролата се 
предоставят персонално на всеки служител 
въз основа на утвърдено мотивирано искане, 
изготвено от ръководителя на съответната 
структура.
Чл. 29. При назначаване на друга длъж­
ност или прекратяване на служебно/трудово 
правоотношение на служител или договора за 
военна служба на военнослужещия, получил 
достъп до данни в подсистема „Витоша“ на 
Автоматизираната система за управление на 
човешките ресурси, ръководителят на съответ­
ното структурно звено в 7-дневен срок писмено 
уведомява за заличаването му от системата 
длъжностното лице, предоставило достъпа.
Г л а в а  ч е т в ъ р т а
МЕРКИ ЗА ЗАЩИТА ПРИ ОБРАБОТВАНЕ 
НА ЛИЧНИ ДАННИ 
Чл. 30. (1) Воденето на Регистъра на во­
еннослужещите регламентира технически 
мерки, които:
1. отхвърлят достъпа на неоторизирани 
лица до оборудването за обработка на дан­
ни – контрол на достъпа до оборудване;
2. предотвратяват неоторизираното че­
тене, копиране, промяна или унищожаване 
на информационни носители – контрол на 
информационните носители;
3. предотвратяват неоторизираното доба­
вяне, въвеждане, преглеждане, промяна или 
заличаване на съхранени лични данни – кон­
трол по съхраняването;
4. предотвратяват използването му от 
неоторизирани лица, използващи комуни­
кационно оборудване за данни – контрол на 
потребителите;
5. гарантират, че лицата, които са отори­
зирани да ползват система за автоматизирана 
обработка на данни, имат достъп само до 
данните, включени в обхвата на техния дос­
тъп – контрол на достъпа до данни;